OpenLLM-France/wikimedia huggingface dataset:
# Èxtasi (emoció)

Per èxtasi (del grec έκ-στασις ek-stasis , que vol dir 'fora d'un mateix' o 'fora de si') es pot entendre en general un estat de plenitud màxima, usualment associat a una lucidesa intensa que dura uns moments. Després de la seva fi, la tornada a la quotidianitat es pot veure fins i tot transformada per l'esdeveniment previ, podent-se sentir encara algun grau constant de satisfacció. És llavors una experiència d'unitat dels sentits, en què pensar, sentir, entendre i fins i tot fer estan harmònicament integrats.
L'estat d'èxtasi implica una desconnexió amb la realitat objectiva per connectar amb una realitat purament mental dirigida cap a si mateix. La persona que experimenta l'èxtasi sovint desconnecta seus sentits cap a l'exterior i els enfoca cap a l'interior.
En aquest sentit, èxtasi és sinònim de mística .
Amb aquest significat tenen una relació més o menys directa les següents expressions:
Amb el primer significat exposat té una relació indirecta el terme:
* Orgasme (tant de dones com d'homes), que es considera de vegades com èxtasi sexual .
* MDMA és una substància psicoactiva anomenada comunament èxtasi o M , la qual es consumeix amb fins recreatius i no farmacològics.

## Vegeu també

* Il·luminació (creença)
* Epifania

## Referències

* ↑ «Èxtasi (emoció)». Cercaterm. TERMCAT, Centre de Terminologia.
* ↑ «Èxtasi (emoció)». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Èxtasi (emoció)». Gran Enciclopèdia Catalana. Barcelona: Grup Enciclopèdia Catalana.
* ↑ «Èxtasi (emoció)». Gran Enciclopèdia Catalana. Barcelona: Grup Enciclopèdia Catalana.
* ↑ «Èxtasi (emoció)». Gran Enciclopèdia Catalana. Barcelona: Grup Enciclopèdia Catalana.
Viccionari
# Le Pornographe

Le Pornographe és una pel·lícula eròtica dramàtica francocanadenca del 2001 escrita i dirigida per Bertrand Bonello que va co-escriure la partitura amb Laurie Markovitch. La pel·lícula presenta una escena sexual explícita amb dos actors pornogràfics, Ovidie i Titof. Va guanyar el Premi FIPRESCI (Setmana Internacional de la Crítica) al 54è Festival Internacional de Cinema de Canes i va ser nominada al Cavall de Bronze al Festival Internacional de Cinema d'Estocolm.

## Sinopsi

Jacques Laurent és un antic director de pel·lícules pornogràfiques, força actiu als anys setanta. A causa de les dificultats econòmiques, surt de la jubilació i reprèn la seva carrera en el porno, només per descobrir que la indústria ha canviat...

## Repartiment

* Jean-Pierre Léaud com Jacques Laurent
* Jérémie Renier com a Joseph
* Dominique Blanc com a Jeanne
* Catherine Mouchet com Olivia Rochet
* Thibault de Montalembert com a Richard
* André Marcon com a Louis
* Alice Houri com a Monika
* Ovidie com a Jenny
* Titof com a Franck
* Laurent Lucas com a Carles

## Vegeu també

* Llista de pel·lícules no pornogràfiques amb escenes de sexe no simulat
* Boogie Nights
* Lovelace, pel·lícula de 2012 sobre l'estrella de Deep Throat Linda Lovelace.

## Referències

* ↑ «Festival de Cannes: Bertrand Bonello biography». festival-cannes.com. Arxivat de l'original el 2015-01-19. [Consulta: 7 novembre 2009].
* ↑ Villeneuve, Johanne «Le corps du père. Le sens de la « grâce » dans Le Pornographe de Bertrand Bonello». Protée, 33, pàg. 75-85.

## Enllaços externs

* Le Pornographe al British Film Institute
* Le Pornographe a Films de France
# Xatrac bengalí

El xatrac bengalí (Thalasseus bengalensis) és una espècie d'ocell de la família dels làrids (Laridae) que cria a les costes del Mar Roig, l'Índia, el Pakistan, Sri Lanka, algunes illes d'Indonèsia, Nova Guinea i nord d'Austràlia, i més tard es dispersa per una zona que va des de la costa nord-occidental d'Àfrica, a través de l'Índic fins a Austràlia i Melanèsia. Als Països Catalans pot ser observat en època de migració i ha criat rarament al Delta de l'Ebre i l'Albufera de València.

## Referències

* ↑ Xatrac bengalí a CERCATERM Rev. 23/03/2012
# Xatrac becgròs

El xatrac becgròs (Phaetusa simplex) és una espècie d'ocell de la família dels làrids (Laridae) i única espècie del gènere Phaetusa. Habita rius i llacs de les terres baixes d'Amèrica del Sud, des de Veneçuela i Guaiana, fins al nord de l'Argentina i l'Uruguai.

## Referències

* ↑ Xatrac becgròs a CERCATERM Rev. 28/03/2012
# Xatonada

La xatonada és una festa tradicional que se celebra el segon diumenge abans de Carnaval, durant la qual es prepara i menja la recepta del xató, originari de Vilanova i la Geltrú, i altres poblacions de l'Alt i Baix Penedès i el Garraf.
El xató està relacionat a la cultura del vi, ja que el fet de fer una petita aixeta a la bóta per veure'l, s'anomenava aixetonar. Durant aquesta festa també es feia un àpat amb ingredients salats com tonyina, anxoves, bacallà, olives, amb unes fulles d'escarola, i amanit amb una salsa de característiques àrabs. El nom del plat, xató,doncs prové del fet que aixetonaven.

## Notes i referències

* ↑ La Ruta del xató

## Enllaços externs

* La Ruta del Xató
* Turisme a Vilanova Arxivat 2010-03-10 a Wayback Machine.
# Zarmandukht

Zarmandukht o també Zarmanduxt va ser reina consort de l'Armènia arsàcida per matrimoni amb el rei Pap que va governar des del 370 fins al 374 i després com a reina regent durant la minoria d'edat dels seus fills, Arxak III i el seu germà i co-governant Valarxak d'Armènia. Com a regent va governar des del 378 fins al 384.

## Biografia

Zarmandukht era l'esposa del rei arsàcida Pap d'Armènia. Els historiadors armenis no proporcionen cap informació sobre l'origen familiar de la reina, encara que havia de pertànyer a alguna família noble. Podria haver estat filla d'un nakharark (noble) i segurament s'hauria promès amb Pap durant el regnat d'Arxak II.
L'any 374, després de l'assassinat de Pap d'Armènia, l'emperador Valent va situar al tron a Varasdat, nebot de Pap, perquè els seus fills eren encara massa joves per governar. Varasdat era un personatge molt conegut per les seves excel·lents qualitats físiques i per la seva intel·ligència. Havia viscut a Roma durant uns anys, Va començar a governar sota la regència de Muixel I Mamikonian, que provenia d'una família favorable als romans. No se sap què va passar amb Zarmandukht i els seus fills durant aquest regnat.

### Regència

L'any 378, després del fracàs de Varasdat com a rei i de l'assassinat del regent Muixel I, el germà d'aquest Manuel Mamikonian va ocupar el càrrec de sparapet (comandant en cap) que Muixel I havia tingut i, enfurismat, va expulsar Varasdat del tron i el va enviar de tornada a Roma. No va gosar pas a abolir la monarquia i va utilitzar Zarmandukht com a reina vídua per continuar a governar ell mateix en el seu nom. Va presentar al poble a Zarmandukht i els seus dos fils, Arxak III i Valarxak, que havia criat com els seus propis fills. La reina Zarmandukht va rebre els honors deguts a una reina i el seu fill gran Arxak es va casar amb la filla del regent.
Pel temor d'una intervenció romana, la reina i el regent es van apropar a Pèrsia i van rebre diversos regals del vell rei Sapor II i la protecció d'un cos de cavalleria manat per un marzban de la família Suren.
L'entesa entre els armenis i els sassànides no va sobreviure al rei Sapor II, perquè els seus successors eren dèbils. El regent es va dirigir cap els romans, ja que Teodosi I el Gran havia restaurat la seva potència. Manuel Mamikonian va decidir llavors amb l'acord tàcit dels dos imperis de restaurar els fils del rei Pap d'Armènia, Arshak III i Valarxak, el que va posar final al «regnat» de la reina Zarmandukht, de la que no consta quan i com va morir.

## Referències

* ↑ Faust de Bizanci. Història d'Armènia, V, 37.
* ↑ Faust de Bizanci. Història d'Armènia, 44.
* ↑ Faust de Bizanci. Història d'Armènia, V, 55.
* ↑ Kurkjian, Vahan M. A history of Armenia. Nova York: Armenian General Benevolent Union of America, 1959, p. 107, 266.

## Bibliografia

* René Grousset, Histoire de l'Arménie des origines à 1071. Paris: Payot, 1947 (reimpr. 1973, 1984, 1995, 2008), 644 p., p. 157-161.
# Zarià (Sverdlovsk)

* Per a altres significats, vegeu «Zarià».
Zarià (en rus: Заря) és un poble (un possiólok) de l'óblast de Sverdlovsk, a Rússia, segons el cens del 2010 tenia 979 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Zarmhírida

La dinastia zarmhírida o dels zarmhírides fou una nissaga local del Tabaristan que va exercir el poder sobre parts de les regions muntanyoses de la regió des de temps del rei sassànida Cosroes I (551-579) fins al 785.
La família reclamava el seu origen en un poderós senyor de nom Sukhra, suposat descendent del ferrer i heroi nacional persa Kāveh, i que era un dels nobles principals de l'imperi en temps de Kobad I (segon regnat 499-531). Sukhra va deixar dos fills, Zarmihr i Karin que van ajudar a Cosroes quan es va veure en problemes per un atac turc. Karin va rebre en recompensa territoris al sud d'Amol amb títol d'ishpabadh i va iniciar la dinastia karínida, mentre Zarmhir va rebre Miyand Rud i va portar el títol de marzpan i de masmughan- El Tabaristan oriental va quedar repartit principalment entre el ishpabadh Karin, els masmughan Zarmhir i el marzpan de Tamisha o Tomisha.
Els masmughans de Dunbawand una altra dinastia de masmughans regnava a Dunbawand emparentada o no als zarmhírides. Els masmughans probablement van conservar un poder local a Dunbarwand fins al 760 quan la regió fou conquerida pels àrabs quan van dominar els dominis dabúyides (la plana del Tabaristan) i van suprimir la dinastia.
A Miyand Rud, prop de Sari entre els rius Kalarud i Mihriban limitant a l'est amb el Karatughan, era masmusghan i marzpan Walash I, que vivia en temps del djamàspida (dabúyida) Farrukhan el Gran (datat vers 709-712 a 728), i era de la branca vella dels karínides coneguda com els zarmíhrides originada en Zarmihr ibn Sukhra. Vers el 781 L'ishpabadh Wandad Hurmuzd, de la branca jove o karínida es va revoltar contra el califa al-Mahdí i es va aliar al bawàndida Sharwin (772-797) i al masmughan zarmíhrida de Miyan Rud, que es tornava a dir Walash (II). L'aliança que fou derrotada definitivament el 785. Després desapareixen de la història.

## Bibliografia

* Rabino de Borgomale, Les dynasties du Mazanderan, Londres, 1928
# Laura Elena de Esteban Martín

Laura Elena de Esteban Martín (Madrid, 8 d'agost de 1962) és una advocada i política madrilenya. Llicenciada en Dret. Vinculada al Partit Popular, ha estat Secretària de l'àrea d'Estudis i Programes del PP de Madrid.
Fou escollida diputada a les eleccions al Parlament Europeu de 1994. De 1997 a 1999 fou vicepresidenta de la Delegació del Parlament Europeu per a les Relacions amb el Consell Legislatiu Palestí. També ja estat vicecoordinadura del Grup Popular Europeu.
A les eleccions autonòmiques de 2003 fou escollida diputada a l'Assemblea de Madrid, escó al qual renuncià fou nomenada directora general de Cooperació amb l'Estat i Assumptes Europeus de la Comunitat de Madrid, càrrec que ocupà fins a 2007.

## Referències

* ↑ Vecinos populares de Pozuelo Arxivat 2011-07-06 a Wayback Machine. a losgenoveses.net
* ↑ Fitxa del Parlament Europeu
* ↑ «Relació de diputats de l'Assemblea de Madrid el 2003». Arxivat de l'original el 2011-11-24. [Consulta: 7 agost 2011].
# Zatxaróvannaia Desnà

Zatxaróvannaia desnà (rus: Зачарованная Десна "el Desna encantat") és una pel·lícula fantàstica soviètica dirigida per la directora ucraïnesa Iúlia Sólntseva

## Sinopsi

La pel·lícula consta de dues parts: la primera narra els anys d'infantesa del cineasta Aleksandr Dovjenko; el segon recorda els pensaments d'un coronel gran que va alliberar el seu poble natal durant la guerra germano-soviètica.

## Repartiment

* Boris Andreyev
* Ievgeni Bondarenko
* Vladimir Gontxarov
* Zinaida Kiriienko
* Ivan Pereverzev

## Reconeixements

La pel·lícula va rebre un premi especial del jurat al Festival Internacional de Cinema de Sant Sebastià 1965. Una escena de la pel·lícula fou usada en la portada del disc "That Joke Isn't Funny Anymore" de The Smiths.

## Referències

* ↑ The Enchanted Desna Profile

## Enllaços externs

* Zatxaróvannaia Desnà a YouTube (versió original subtitulada en anglès)
# Zosterop d'Etiòpia

El zosterop d'Etiòpia (Zosterops poliogastrus) és un ocell de la família dels zosteròpids (Zosteropidae).

## Hàbitat i distribució

Habita la selva pluvial de a les muntanyes de l’oest i centre d'Etiòpia, Eritrea, Sudan i el nord de Kenya.

## Taxonomia

Les poblacions del nord de Kenya i de l'oest d'Etiòpia són de vegades ubicades a les seues pròpies espècies:
* Zosterops kulalensis - zosterop del Kulal.
* Zosterops kaffensis - zosterop de Kaffa.

## Referències

* ↑ zosterop d'Etiòpia«Zosterop d'Etiòpia». Cercaterm. TERMCAT, Centre de Terminologia. Rev. 20/12/2021(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ zosterop del Kulal«Zosterop d'Etiòpia». Cercaterm. TERMCAT, Centre de Terminologia. Rev. 20/12/2021(català)
* ↑ zosterop de Kaffa«Zosterop d'Etiòpia». Cercaterm. TERMCAT, Centre de Terminologia. Rev. 20/12/2021(català)
# Lei Clijsters

Lei Clijsters (6 de novembre de 1956 - 4 de gener de 2009) fou un futbolista belga. És el pare de les tennistes Kim i Elke Clijsters.
Va formar part de l'equip belga a la Copa del Món de 1986. Posteriorment fou entrenador.

## Referències

* ↑ Father of Kim Clijsters dies Arxivat 2009-01-24 a Wayback Machine.; Sports Illustrated, 4 January 2009
* ↑ Belgium mourns Clijsters; UEFA.com
* ↑ Lei Clijsters: "Je ne lis que des ragots" (Lei Clijsters: "I read nothing but rumours"); DH, 3-5-2007 (francès)
* ↑ Clijsters a baby mamma – and her mamma's a baby mamma too Arxivat 27-5-2009 a Wayback Machine.; The Gazette, 18 March 2008
* ↑ Belgium – Uruguay match report Arxivat 2011-07-21 a Wayback Machine.; FIFA.com
* ↑ «Beknopte geschiedenis van KAA Gent» (en dutch). KAA Gent. Arxivat de l'original el 9 de juliol 2007. [Consulta: 1r agost 2007].
Lei Clijsters amb la selecció belga - Plantilles de navegació :
Selecció de futbol de Bèlgica – Copa del Món de futbol 1986
1 Pfaff •
2 Gerets •
3 F. Van der Elst •
4 De Wolf •
5 Renquin •
6 Vercauteren •
7 Vandereycken •
8 Scifo •
9 Vandenbergh •
10 Desmet •
11 Ceulemans •
12 Munaron •
13 Grün •
14 Clijsters •
15 L. Van der Elst •
16 Claesen •
17 Mommens •
18 Veyt •
19 Broos •
20 Bodart •
21 Demol •
22 Vervoort •
Seleccionador: Thys
Selecció de futbol de Bèlgica – Copa del Món de futbol 1990
1 Preud'homme •
2 Gerets •
3 Albert •
4 Clijsters •
5 Versavel •
6 Emmers •
7 Demol •
8 Van der Elst •
9 Degryse •
10 Scifo •
11 Ceulemans •
12 Bodart •
13 Grün •
14 Claesen •
15 De Sart •
16 De Wolf •
17 Plovie •
18 Staelens •
19 Van Der Linden •
20 De Wilde •
21 Wilmots •
22 Vervoort •
Seleccionador: Thys :
# Lehri (Marroc)

Lehri (en àrab لهري, Lahrī; en amazic ⵍⵀⵔⵉ) és una comuna rural de la província de Khénifra, a la regió de Béni Mellal-Khénifra, al Marroc. Segons el cens de 2014 tenia una població total de 9.085 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Lehr

Lehr és una població dels Estats Units a l'estat de Dakota del Nord. Segons el cens del 2000 tenia 114 habitants.

## Demografia

Segons el cens del 2000, Lehr tenia 114 habitants, 65 habitatges, i 36 famílies. La densitat de població era de 244,5 hab./km².
Dels 65 habitatges en un 4,6% hi vivien nens de menys de 18 anys, en un 47,7% hi vivien parelles casades, en un 6,2% dones solteres, i en un 43,1% no eren unitats familiars. En el 40% dels habitatges hi vivien persones soles el 29,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,75 i el nombre mitjà de persones que vivien en cada família era de 2,24.
Per edats la població es repartia de la següent manera: un 6,1% tenia menys de 18 anys, un 5,3% entre 18 i 24, un 16,7% entre 25 i 44, un 27,2% de 45 a 60 i un 44,7% 65 anys o més.
L'edat mediana era de 63 anys. Per cada 100 dones de 18 o més anys hi havia 91,1 homes.
La renda mediana per habitatge era de 20.938 $ i la renda mediana per família de 28.750 $. Els homes tenien una renda mediana de 21.563 $ mentre que les dones 13.333 $. La renda per capita de la població era de 13.912 $. Entorn de l'11,1% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lehr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lehr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Župkov

Župkov és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1808.
# В

В, в (en cursiva В, в) és la tercera lletra de l'alfabet ciríl·lic, tercera lletra també dels alfabets rus, belarús, búlgar i ucraïnès. Juntament amb la Б de l'alfabet ciríl·lic, aquesta lletra deriva de la lletra beta de l'alfabet grec. Tot i que s'assembla molt a la B de l'alfabet llatí, la B ciríl·lica representa el so /v/ (com en francès: voiture; o en dialectes del català: Valls). En rus també pot representar el fonema /f/ a final d'una síl·laba, per exemple en el cognom Gorvatxov (pronunciat: Garvatxóf)

## Taula de codis

    Codificació de caràctersTipusDecimalHexadecimalOctalBinari UnicodeMayúscula104204120020220000 0100 0001 0010 Minúscula107404320020620000 0100 0011 0010 ISO 8859-5Majúscula178B22621011 0010 Minúscula210D23221101 0010 KOI 8Majúscula247F73671111 0111 Minúscula215D73271101 0111 Windows 1251Majúscula194C23021100 0010 Minúscula226E23421110 0010
# Leysin

Leysin és una ciutat i municipi de Suïssa del cantó de Vaud, al districte d'Aigle.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Limnomys sibuanus

Limnomys sibuanus és una espècie de mamífer rosegador de la família dels múrids. És endèmica de l'illa de Mindanao (Filipines), on viu a altituds d'entre 2.000 i 2.800 msnm. El seu hàbitat natural són els boscos primaris montans i molsosos. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, sibuanus, significa 'de Sibuan' en llatí.

## Referències

* ↑ Heaney, L.; Tabaranza, B. Limnomys sibuanus. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Limnomys» d'Animalia (en anglès).
# Limnomys bryophilus

Limnomys bryophilus és una espècie de mamífer rosegador de la família dels múrids. És endèmica de l'illa de Mindanao (Filipines), on viu a altituds d'entre 2.500 i 2.800 msnm. El seu hàbitat natural són els boscos primaris montans. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, bryophilus, significa 'briòfila' en llatí.

## Referències

* ↑ Heaney, L.; Tabaranza, B. Limnomys bryophilus. UICN 2017. Llista Vermella d'espècies amenaçades de la UICN, edició 2017, consultada el 20 març 2018.
* ↑ Entrada «Limnomys» d'Animalia (en anglès).
# Limnomeduses

Les limnomeduses (Limnomedusae) son un ordre d'hidrozous de las subclasse dels traquilins. El seu cicle biològic compren normalment forma pòlip asexual i forma medusa sexuada.

## Característiques

Els pòlips són petits i de forma simple. Són solitaris, rarament agrupats en colònies. Poden tenir o no tentacles i no tenen teca sinó un perisarc mucós dins del qual el pòlip pot retreure's.
Les meduses tenen en general quatre canals radials complets (de vegades són sis) i sovint també són canals centrípets incomplets que no arriben fins al manubri. Algunes espècies tenen un anell marginal, que pot està cobert per cnidòcits. Les gònades es localitzen al llarg dels canals radials o, en casos especials (Armorhydra i Limnocnida), al manubri. Els tentacles marginals són perifèrics, buits i sense bulb basal. Els òrgans sensorials marginals, com els estatocists, són d'origen endo-ectodèrmic, incorporats a la mesoglea, a prop del canal perifèric o al vel. No tenen ocels.

## Taxonomia

L'ordre Limnomedusae inclou 59 espècies repartides en cinc famílies:
* Gènere Jindexiangus Xu & Huang, 2006 (1 espècie)
* Família Armorhydridae Swedmark & Teissier, 1958 (1 espècie)
* Família Geryoniidae Eschscholtz, 1829 (2 espècies)
* Família Microhydrulidae Bouillon & Deroux, 1967 (2 espècies)
* Família Monobrachiidae Mereschkowsky, 1877 (3 espècies)
* Família Olindiidae Haeckel, 1879 (50 espècies)

## Referències

* ↑ «Hydrozoa - The World Hydrozoa Database». [Consulta: 4 març 2020].
# Limnonectes

Limnonectes és un gènere de granotes de la família Ranidae.

## Taxonomia

* Limnonectes acanthi (Taylor, 1923).
* Limnonectes arathooni (Smith, 1927).
* Limnonectes asperatus (Inger, Boeadi & Taufik, 1996).
* Limnonectes bannaensis (Ye i cols., 2007).
* Limnonectes blythii (Boulenger, 1920).
* Limnonectes dabanus (Smith, 1922).
* Limnonectes dammermani (Mertens, 1929).
* Limnonectes diuatus (Brown & Alcala, 1977).
* Limnonectes doriae (Boulenger, 1887).
* Limnonectes finchi (Inger, 1966).
* Limnonectes fragilis (Liu et Hu In Liu, Hu, Fei & Huang, 1973).
* Limnonectes fujianensis (Ye & Fei, 1994).
* Limnonectes grunniens (Latreille In Sonnini de Manoncourt et Latreille, 1801).
* Limnonectes gyldenstolpei (Andersson, 1916).
* Limnonectes hascheanus (Stoliczka, 1870).
* Limnonectes heinrichi (Ahl, 1933).
* Limnonectes ibanorum (Inger, 1964).
* Limnonectes ingeri (Kiew, 1978).
* Limnonectes kadarsani (Iskandar, Boeadi & Sancoyo, 1996).
* Limnonectes kenepaiensis (Inger, 1966).
* Limnonectes khammonensis (Smith, 1929).
* Limnonectes khasianus (Anderson, 1871).
* Limnonectes kohchangae (Smith, 1922).
* Limnonectes kuhlii (Tschudi, 1838).
* Limnonectes laticeps (Boulenger, 1882).
* Limnonectes leporinus (Andersson, 1923).
* Limnonectes leytensis (Boettger, 1893).
* Limnonectes limborgi (Sclater, 1892).
* Limnonectes macrocephalus (Inger, 1954).
* Limnonectes macrodon (Duméril & Bibron, 1841).
* Limnonectes macrognathus (Boulenger, 1917).
* Limnonectes magnus (Stejneger, 1910).
* Limnonectes malesianus (Kiew, 1984).
* Limnonectes mawlyndipi (Chanda, 1990).
* Limnonectes mawphlangensis (Pillai & Chanda, 1977).
* Limnonectes micrixalus (Taylor, 1923).
* Limnonectes microdiscus (Boettger, 1892).
* Limnonectes microtympanum (Kampen, 1907).
* Limnonectes modestus (Boulenger, 1882).
* Limnonectes namiyei (Stejneger, 1901).
* Limnonectes nitidus (Smedley, 1932).
* Limnonectes palavanensis (Boulenger, 1894).
* Limnonectes paramacrodon (Inger, 1966).
* Limnonectes parvus (Taylor, 1920).
* Limnonectes plicatellus (Stoliczka, 1873).
* Limnonectes rhacoda (Inger, Boeadi & Taufik, 1996).
* Limnonectes shompenorum (Das, 1996).
* Limnonectes timorensis (Smith, 1927).
* Limnonectes toumanoffi (Bourret, 1941).
* Limnonectes tweediei (Smith, 1935).
* Limnonectes visayanus (Inger, 1954).
* Limnonectes woodworthi (Taylor, 1923).

## Referències

* IUCN (anglès)